recursal/SuperWikiNEXT-32B huggingface dataset:
ΔABC இன் வெளித்தொடு முக்கோணமும் (ΔTATBTC, சிவப்பு) நாகெல் புள்ளியும் (நீல நிறத்தில், N). ΔABC இன் வெளிவட்டங்கள் ஆரஞ்சு நிறத்தில் காட்டப்பட்டுள்ளன
வடிவவியலில் ஒரு முக்கோணத்தின் வெளிவட்டங்கள் அம் முக்கோணத்தைத் தொடும் மூன்று புள்ளிகளை இணைத்து வரையப்படும் முக்கோணம் **வெளித்தொடு முக்கோணம்** (*extouch triangle*) எனப்படுகிறது.

ஆட்கூறுகள்
----------

a,b,c -முக்கோணத்தின் பக்க நீளங்கள்; A, B, C முறையே இப் பக்கங்களுக்கு எதிர்க் கோணங்கள் எனில், வெளித்தொடு முக்கோணத்தின் உச்சிகளின் முக்கோட்டு ஆட்கூறுகள் (trilinear coordinates):

{\displaystyle T\_{A}=0:\csc ^{2}{\left(B/2\right)}:\csc ^{2}{\left(C/2\right)}}
{\displaystyle T\_{B}=\csc ^{2}{\left(A/2\right)}:0:\csc ^{2}{\left(C/2\right)}}
{\displaystyle T\_{C}=\csc ^{2}{\left(A/2\right)}:\csc ^{2}{\left(B/2\right)}:0}
(அல்லது)
{\displaystyle T\_{A}=0:{\frac {a-b+c}{b}}:{\frac {a+b-c}{c}}}
{\displaystyle T\_{B}={\frac {-a+b+c}{a}}:0:{\frac {a+b-c}{c}}}
{\displaystyle T\_{C}={\frac {-a+b+c}{a}}:{\frac {a-b+c}{b}}:0}

தொடர்புடைய வடிவங்கள்
--------------------

பிளப்பிகள்
மூல முக்கோணத்தின் ஒவ்வொரு உச்சியையும் அதன் வெளித்தொடு முக்கோணத்தின் ஒத்த உச்சியையும் இணைக்கும் மூன்று கோடுகளும் மூல முக்கோணத்தின் பிளப்பிகள் ஆகும். இம் மூன்று பிளப்பிகளும் நாகல் புள்ளியில் சந்திக்கின்றன. மேலும் அவை மூல முக்கோணத்தின் சுற்றளவை இருசமக்கூறிடுகின்றன

மாண்டர்ட் உள் நீள்வட்டம்
மாண்டர்ட் உள்நீள்வட்டம், மூல முக்கோணத்தின் மூன்று பக்கங்களையும் வெளித்தொடு முக்கோணத்தின் மூன்று உச்சிப்புள்ளிகளில் தொடுகின்றது.

பரப்பளவு
--------

வெளித்தொடு முக்கோணத்தின் பரப்பளவு {\displaystyle A\_{T}}:

{\displaystyle A\_{T}=A{\frac {2r^{2}s}{abc}}}
இங்கு {\displaystyle A}, {\displaystyle s}, {\displaystyle r} மூன்றும் முறையே, மூல முக்கோணத்தின் பரப்பளவு, அரைச்சுற்றளவு, உள்வட்டத்தின் ஆரம் ஆகியவற்றைக் குறிக்கும். {\displaystyle a}, {\displaystyle b}, {\displaystyle c} மூன்றும் மூல முக்கோணத்தின் பக்கநீளங்களாகும்.

இதுவே உட்தொடு முக்கோணத்தின் பரப்பளவும் ஆகும்.

மேற்கோள்கள்
-----------

1. ↑  Juhász, Imre (2012), "Control point based representation of inellipses of triangles" (PDF), *Annales Mathematicae et Informaticae*, **40**: 37–46, MR 3005114.

வெளியிணைப்புகள்
---------------

* Extouch triangle at MathWorld
அடிமண் அடுக்கு
**அடி மண்** *(Subsoil)* என்பது தரையின் மேர்பரப்பில் இருக்கும் மேல் மண்ணிற்குக் கீழாக நிலத்தடியில் உள்ள மண்ணாகும்.மேல் மண்ணைப் போலவே இதுவும் மணல், வண்டல் மற்றும் களிமண் போன்றவற்றின் சிறிய துகள்கள் சேர்ந்து அடி மண்னையும் உருவாக்குகின்றன. ஆனால் அடி மண்ணில் மேல் மண்ணில் உள்ள உயிர்ம பருப்பொருள்களையும் மற்றும் மட்கு உள்ளடக்கத்தையும் கொண்டிருக்கவில்லை.

நிலத்தடி மண்ணுக்குக் கீழேயிருப்பது கீழடுக்காகும். எஞ்சிய படுகைப் பாறை படிவுகள் அல்லது காற்றுவீச்சுப் படிவுகள் போன்றவை ஒன்றன்கீழ் ஒன்றாக படிந்துள்ளன. படிவத்தின் கீழ் உள்ள மற்றொரு படிவம், உள்ளது.
அடர் மட்குகள் குறைவாக இருப்பதால் அடிமண்ணின் நிறம் மேல் மண்ணைக் காட்டிலும் வெளிர் நிறத்தில் காணப்படுகின்றன. இங்கு மரங்கள் போன்ற சில தாவரங்களின் ஆழமான வேர்கள் காணப்படலாம். ஆனால் பெரும்பாலான தாவரங்களின் வேர்கள் மேல் மண்ணின் மேற்பரப்பிற்குள்ளேயே உள்ளன.

களிமண் சார்ந்த அடிமண்ணே உலர்மண் கல், திமித்த மண்சுவர், போன்ற பல புவி கட்டுமானங்களுக்கு ஆதார மூலமாக உள்ளது.

சான்றுகள்
---------

* Håkansson, Inge; Reeder, Randall C. (March 1994). "Subsoil compaction by vehicles with high axle load—extent, persistence and crop response". *Volume 29, Issues 2–3*. Soil and Tillage Research. pp. 277–304. October 11, 2012 அன்று பார்க்கப்பட்டது. வார்ப்புரு:Paywall
* Adams, Fred;. Moore, B. L (January 1983). "Chemical Factors Affecting Root Growth in Subsoil Horizons of Coastal Plain Soils". *Vol. 47 No. 1*. Soil Science Society of America Journal. pp. 99–102. ஜூன் 10, 2015 அன்று மூலம் பரணிடப்பட்டது. October 11, 2012 அன்று பார்க்கப்பட்டது.(subscription required)

புற இணைப்புகள்
--------------

* Topsoil and Subsoil
* Wossac அனைத்துலக மண்ணைப் பற்றிய தகவல் இணையம்.
**உறரிஉறரன் கூடல் வரதராஜப் பெருமாள் கோயில்** தமிழ்நாட்டில் நாகபட்டினம் மாவட்டம், உறரிஉறரன் கூடல் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜப்பெருமாள், ஸ்ரீதேவி, பூதேவி சன்னதிகளும், கருடன், சக்கரத்தாழ்வார், ஆஞ்சநேயர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. ஐப்பசி மாதம் தீபாவளி முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது. மார்கழி மாதம் தனுர் மாத பூஜை தேரோட்டம் நடைபெறுகிறது. சித்திரை மாதம் ஸ்ரீராம நவமி திருவிழாவாக நடைபெறுகிறது. வைகானசம் ஆகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**உம் குல்தூம்** எனப் பரவலாக அறியப்படும் **பாத்மா எப்ராகிம் எல்பெல்த்தாகி** ஒரு எகிப்தியப் பாடகரும், பாடலாசிரியரும், நடிகையும் ஆவார். எல் சென்பெல்லாவெயின் என்னும் இடத்துக்கு அருகில் உள்ள தாமே எசு சகாய்ரா என்னும் இடத்தில் பிறந்த இவர் கிழக்கின் நட்சத்திரம் எனப் புகழப்படுகிறார். இறந்து மூப்பது ஆண்டுகளுக்கு மேல் ஆனபோதும் இன்றும் இவர் 20 ஆம் நூற்றாண்டின் மிகப் புகழ் பெற்ற அரபுலகப் பாடகிகளுள் ஒருவராகப் போற்றப்படுகிறார்.

வாழ்க்கை வரலாறு
---------------

### இளமைக்காலம்

இவர் பிறந்த தேதி குறித்துச் சரியான தகவல்கள் இல்லை. எகிப்தியத் தகவல் அமைச்சகமும் இவர் 1898 டிசம்பர் 31 ஆம் தேதி அல்லது 1904 டிசம்பர் 31 ஆம் திகதி பிறந்திருக்கலாம் எனக் கூறுகின்றது.

இளமையிலேயே இவர் மிகச் சிறந்த பாடும் திறமையை வெளிக்காட்டினார். ஒரு இமாம் ஆன இவரது தந்தையார் திருக்குர்ஆனை ஓதுவதற்கு இவருக்குக் கற்றுக்கொடுத்தார். இவர் இந் நூல் முழுவதையுமே மனனம் செய்திருந்ததாகக் கூறப்படுகின்றது. இவருக்குப் 12 வயதாயிருந்தபோது இவரது தந்தையார் இயக்கிய நாடகம் ஒன்றில் நடிப்பதற்காக இவரை ஒரு பையன் போல வேடமிட்டுச் சேர்த்துக்கொண்டார். இவருடைய 16 ஆவது வயதில், அபோல் எலா மொகமத் என்னும் ஓரளவு பெயர் பெற்ற பாடகர் இவரது திறமையை உணர்ந்துகொண்டார். அத்துடன் புகழ் பெற்ற இசைக் கலைஞரான சக்காரியா அகமத் என்பவர் உம் குல்தூமை கெய்ரோவுக்கு வருமாறு அழைத்தார். எனினும் 1923 ஆம் ஆண்டிலேயே குல்தூம் இந்த அழைப்பை ஏற்றுக் கொண்டு கெய்ரோவுக்குச் சென்றார். அமின் பே அல் மகிதி என்னும் இன்னொரு புகழ்பெற்ற இசைக்கலைஞர் இவரை அடிக்கடி வீட்டுக்கு அழைத்து "அவுட்" எனப்படும் இசைக் கருவியை வாசிக்கக் கற்றுக்கொடுத்தார். இக்காலத்தில் அல் மகிதியின் மகளான ரவ்கேயா அல் மகிதியுடன் நெருக்கமான நட்புப் பூண்டார்.

அமின் அல் மகிதி, குல்தூமை கெய்ரோவின் கலைஞர் வட்டத்துக்கு அறிமுகப்படுத்தினார். குல்தூம் அக்காலத்தில் பிரபலமாக இருந்த பொகீமிய வாழ்க்கை முறையைத் தவிர்த்து வந்ததுடன், எப்பொழுதும் தனது எளிமையான மூலத்தில் பெருமை கொண்டவராகவும், பழமையான விழுமியங்களைப் பாதுகாப்பதில் அக்கறை கொண்டவராகவும் இருந்தார்.
ஒரு வீட்டின் மேலோட்ட அடித்தளம், எதிர் நிலையில் வானளாவியின் ஆழ்ந்த அடித்தளம்.
கட்டுமானத்துறையில் **அடித்தளம்** என்பது, கட்டிடம் அல்லது ஒரு அமைப்பின் சுமையை நிலத்துக்குக் கடத்துவதற்கான ஒரு அமைப்புக் கூறு ஆகும். இவை பொதுவாக நிலத்தின் கீழேயே அமைகின்றன. இதனால் இவை கட்டிடங்களின் நிலக்கீழ் அமைப்பின் ஒரு பகுதியாகக் கொள்ளப்படுகின்றன.

அடித்தளமானது கட்டடத்தின் ஒரு முக்கியம் வாய்ந்த பகுதியாக இருக்கிறது. இது நிலத்துடன் நேரடித்தொடர்பை வைத்திருக்கிறது.

அடித்தள வடிவமைப்பு
------------------

அடித்தளங்களின் வடிவமைப்பானது, கட்டிடம் அல்லது அமைப்பின் உயரம், அதன்மீது சுமத்தப்படவுள்ள நிறை உட்பட அதன் நிறை, மண்ணின் தாங்குதிறன், மண்வகை, நிலக்கீழ் நீர்மட்டம் போன்ற பல விடயங்களில் தங்கியுள்ளது.

அடித்தள வகைகள்
--------------

அடித்தளங்கள், கட்டுமானம் மற்றும் மண்ணின் இயல்புகளைப் பொறுத்து இரு விதமாக உள்ளன.

### மேலோட்ட அடித்தளம்

மேலோட்ட அடித்தளம், பொதுவாக மண்ணில் சில மீட்டர்கள் வரை புகும்படி அல்லது பற்றி உட்பொதிக்கப்பட்ட வகையில் அமைக்கப்படும். சிறிய மட்டும் நடுத்தர உயர கட்டடங்களில் பொதுவாக இந்த வகை அடித்தளங்கள் அமைக்கப்படும்.

### ஆழ்ந்த அடித்தளம்

ஆழ்ந்த அடித்தளம் என்பது ஓர் கட்டிட அமைப்பில் இருந்து, மண்ணில் உயர் பகுதியில் உள்ள பலவீனமான படலத்திலிருந்து மண்ணின் கீழே உள்ள ஒரு உறுதியான ஆழ்ந்த படலத்திற்கு பளு அல்லது சுமையை மாற்றப் பயன்படுகின்றது. வானளாவி போன்ற உயரமான கட்டடங்களில் இவ்வகை அடித்தளங்கள் பயன்படுத்தப்படும்.

மேற்கோள்கள்
-----------

1. ↑  Terzaghi, Karl; Peck, Ralph Brazelton; Mesri, Gholamreza (1996), *Soil mechanics in engineering practice* (3rd ed.), New York: John Wiley & Sons, p. 386, ISBN 0-471-08658-4
2. ↑  Crabtree, Pam J.. Medieval archaeology: an encyclopedia. New York: Garland Pub. 2001. 113.
3. ↑  Edwards, Jay Dearborn, and Nicolas Verton. A Creole lexicon architecture, landscape, people. Baton Rouge: Louisiana State University Press, 2004. 92.
**பெங்கிசெர் ஒடுக்க வினை** *( Benkeser reduction reaction)* என்பது பல்வளைய அரோமாட்டிக் ஐதரோகார்பன்களை ஐதரசனேற்றம் செய்யக்கூடிய ஒரு வினையாகும். குறிப்பாக நாப்தலீன்களை இலித்தியம் அல்லது கால்சியம் உலோகத்துடன் குறைந்த மூலக்கூற்று எடையுள்ள ஆல்க்கைல் அமீன்களைச் சேர்த்து இந்த ஐதரசனேற்ற வினை நிகழ்த்தப்படுகிறது. அமீன்கள் இவ்வினையில் கரைப்பானாகவும் புரோட்டான் வழங்கும் ஒரு மூலமாகவும் செயல்படுகின்றன. பிர்ச்சு ஒடுக்க வினையின் திருத்தப்பட்ட வடிவமே பெங்கிசெர் ஒடுக்க வினையாகும். அவ்வினையில் அமோனியா கரைப்பானாகப் பயன்படுத்தப்படுகிறது. அமோனியாவின் கொதிநிலைக்கு (−33 °செல்சியசு) மேற்பட்ட வெப்பநிலையிலும் பெங்கிசெர் ஒடுக்க வினையை நிகழ்த்தமுடியும் என்பது இவ்வினைக்கான கூடுதல் அனுகூலமாகும் .

கலப்பு எத்திலமீன்–டைமெத்திலமீன் கரைசலில் நாப்தலீனுடன் இலித்தியம் சேர்க்கப்பட்டால் பைசைக்ளோ[3,3.0]டெக்-(1,9)-யீன், பைசைக்ளோ[3,3.0]டெக்-(1,2)-யீன், பைசைக்ளோ[3,3.0]டெக்கேன் போன்ற சேர்மங்கள் விளைபொருள்களாகக் கிடைக்கின்றன 

பெங்கிசெர் ஒடுக்க வினை.

மேற்கோள்கள்
-----------

1. ↑  Institute of Chemistry, Skopje, Macedonia
2. ↑  Edwin M. Kaiser and Robert A. Benkeser "Δ9,10-Octalin" Org. Synth. 1970, vol. 50, p. 88ff. எஆசு:10.15227/orgsyn.050.0088
3. ↑  *Merck Index*, 13th Ed.

புற இணைப்புகள்
--------------

* Birch Reductions, Institute of Chemistry, Skopje, Macedonia
**ராதாரவி** ஒரு தமிழ் நாட்டு நடிகரும், பா.ஜ.க அரசியல்வாதியும் ஆவார். இவருடைய தந்தை பிரபல தமிழ் நடிகர் எம். ஆர். ராதா ஆவார். தற்போது தென்னிந்திய நடிகர் சங்க செயலாளர் பதவில் இருக்கிறார். 2002-2006 காலகட்டத்தில் சைதாப்பேட்டை சட்டமன்றத் தொகுதி உறுப்பினராக இருந்தார். சிறிது காலம் அதிமுகவிலிருந்து விலகியிருந்த அவர் 2010ல் மீண்டும் அக்கட்சியில் இணைந்தார்.

வாழ்க்கை குறிப்பு
-----------------

ஜூலை 30ம் தேதி எம்.ஆர்.ராதாவுக்கும் தனலட்சுமி அம்மாளுக்கும் மகனாக பிறந்தார். இவருக்கு எம். ஆர். ஆர். வாசு என்ற சகோதரனும், ரசியா, ராணி, ரதிகலா என்று மூன்று சகோதரிகளும் உள்ளனர். இவருடைய தந்தையின் இன்னொரு மனைவியான கீதா ராதாவிற்கு பிறந்தவர்கள் நிரோஷா, ராதிகா ஆவார்கள். தன் வாழ்க்கைப் பயணத்தினை நாடக நடிகராக தொடங்கினார். ஒன்பதாம் வகுப்பில் ஜூலியஸ் சீசராக நடித்தார். கல்லூரி நாட்களில் நண்பர்களுடன் இணைந்து நாடகத்தில் நடித்தார்.

மேலும் வி. கே. ராமசாமி, எம்.ஆர்.ஆர்.வாசு, டி.கே.சந்திரன் மற்றும் யுஏஏ போன்றவர்களின் நாடகங்களில் நடித்தார். 1980ல் தனியாக ஒரு நாடக கம்பேனியை தொடங்கினார். ரகசிய ராத்திரி எனும் கன்னட படத்தின் மூலம் தன்னுடைய திரைவாழ்க்கையை தொடங்கினார். கமலின் அறிமுகத்தினால் கே.பாலச்சந்தரின் மன்மதலீலை படத்தில் தோன்றினார். மன்மதலீலை படமே ராதாரவிக்கு முதல் தமிழ் திரைப்படமாக அமைந்தது.

டி. ராஜேந்தரரின் உயிருள்ளவரை உஷா என்ற படத்தில் முதன்முதலாக வில்லன் கதாப்பாத்திரத்தில் நடித்தார். வைதேகி காத்திருந்தாள் , உயர்ந்த உள்ளம் , சின்னத் தம்பி , பூவெளி , உழைப்பாளி, குரு சிஷ்யன் என தமிழ் திரையுலகில் பல வேடங்களில் தன் நடிப்பினை வெளிபடுத்தினார். வீரன் வேலுத்தம்பி என்ற படத்தில் நாயகனாகவும் நடித்தார்.

ராதிகாவின் தயாரிப்பான *செல்லமே* எனும் தொலைக்காட்சித் தொடரில் நடித்திருந்தார்.

ராதாரவி நடித்துள்ள திரைப்படங்கள்
--------------------------------

1. மன்மதலீலை
2. வீட்டுக்காரி
3. காதல் ஓவியம்
4. உயிருள்ளவரை உஷா
5. சிவப்பு சூரியன்
6. சூரக்கோட்டை சிங்கக்குட்டி
7. பொய்கால் குதிரை
8. இரு மேதைகள்
9. மதுரை சூரன்
10. அண்ணாமலை
11. வீரன் வேலுத்தம்பி
12. சின்ன முத்து
13. அமரன்
14. மருது
15. பூமகள் ஊர்வலம்
16. என்றென்றும் காதல்

தொலைக்காட்சியில்
----------------

1. செல்லமே
2. அன்பே வா

நடித்துக்கொண்டிருக்கும் படங்கள்
-------------------------------

1. கடமை கண்ணியம் கட்டுப்பாடு
2. சுரல
3. சேது சமுத்திரம்
4. நல்வரவு

மேற்கோள்கள்
-----------

1. ↑  Profile of Actor Radha Ravi – Tamil Movie Data Base of. Tamilstar.com (29 July 1952). Retrieved on 30 December 2016.
2. ↑  இராதாரவி மீண்டும் அதிமுகவில் இணைந்தார்
[*தொடர்பிழந்த இணைப்பு*]
3. ↑

மேலும் பார்க்க
--------------

* ராதிகா
* எம். ஆர். ராதா
**துவரங்குறிச்சி** (Thuvarankurichi) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பட்டுக்கோட்டை வட்டத்திற்கு உட்பட்ட கிராமம் ஆகும்.பட்டுக்கோட்டையிலிருந்து கிழக்கே நாகப்பட்டினம் செல்லும் வழியில் 6 கி.மீ தொலைவில் அமைந்துள்ளது .

மக்கள் வகைப்பாடு
----------------

இந்திய 2011 மக்கள் தொகை கணக்கெடுப்பின்படி 5,601 மக்கள் இங்கு வசிக்கின்றார்கள்.

தொழில்
------

விவசாயம் இவ்வூரின் முக்கிய தொழிலாகும். நெல் அதிகமாக பயிரிடப்படுகிறது. கடலை,சோளம்,கரும்பு, எள்,உளுந்து போன்ற பயிர்களும், தென்னை, மா, பலா போன்றவைகள் விளையும் மண்வளத்தைக் கொண்டுள்ளது. காவிரித்தாயின் கிளை நதியாக ஓடும் "நசுவினி ஆறு" கிராமத்தின் மிக்கிய நீர் ஆதாரமாகும். குளங்களும் குட்டைகளும் போதிய அளவில் உள்ளது. இதனால் பெரும்பாலான மக்கள் விவசாயத்தையே நம்பி உள்ளனர்.[]

கிராம வளர்ச்சி
--------------

ஊரின் மையத்தில் அரசு உயர்நிலைப் பள்ளியும், பராசக்தி மாரியம்மன் கோவிலும் உள்ளது. சித்திரை திருவிழா துவரங்குறிச்சி சுற்று வட்டார பகுதிகளில் மிகவும் பிரபலமாக நடைபெறும். அய்யனார் கோவில், காமாட்சி அம்மன் கோவில்,பிடாரி அம்மன் கோவில்களுக்கும் இங்கு வருடந்தோறும் திருவிழா நடைபெறும். பசுமையான வயல்களுக்கு மத்தியில் பழமை வாய்ந்த சிவ ஆலயம் ஒன்று பழுந்தடைந்து பயனற்று இருக்கிறது. 

மேல்நிலைப் படிப்பிற்கு அருகில் உள்ள தாமரன்கோட்டை,பட்டுக்கோட்டை,காசாங்காடு போன்ற ஊர்களில் உள்ள பள்ளிகளில் மேல் நிலைப் படிப்பை முடிக்கும் மாணவர்கள் அருகில் இருக்கும் அதிராம்பட்டினம், பட்டுக்கோட்டை, திருச்சி, தஞசாவூர், சென்னை என ஊர்களுக்கு சென்று பட்டபடிப்பும் பயில்கின்றனர்.மக்களுக்கு வேண்டிய பொருட்கள் பெரும்பாலும் துவரங்குறிச்சியின் கடை சந்தைகளிலையே கிடைக்கின்றன. இந்தியன் வங்கி, இந்தியன் வங்கி ATM, இந்தியா ATM,கிராம நிர்வாக அலுவலகம், ஊராட்சி மன்ற அலுவலகம், மின்சார வாரியம், பொது நூலகம், அஞ்சல் நிலையங்களும் உள்ளன.

  


|  |  |
| --- | --- |
| நாடு | இந்தியா |
| மாநிலம் | தமிழ்நாடு |
| மாவட்டம் | தஞ்சாவூர் |
| வட்டம் | பட்டுக்கோட்டை |
| அஞ்சல் எண் | 614613 |
| மக்கள் தொகை(2011) | 5601(தோரயமாக) |
| ஆளுநர் | கொனியேட்டி ரோசையா |
| முதலமைச்சர் | ஜெயலலிதா |
| மாவட்ட ஆட்சியர் | என். சுப்பையன் IAS |
| சட்டமன்ற உறுப்பினர் | என். ஆர். ரங்கராஜன் |
| ஊராட்சி மன்ற தலைவர் | A.C.தனபால் கணேசன் |
**பெசரட்டு** (*Pesarattu*) என்பது ஒரு கிரீப் போன்ற ரொட்டி ஆகும். இது இந்தியாவின் ஆந்திராவில் தோன்றியது. இது பலவிதமான தோசை வகையாகும். இந்த தோசையானது பாசிப்பயிறின் மாவைக் கொண்டு தயாரிக்கப்படுகிறது. ஆனால் இதற்கு வழக்கமான தோசையைப் போல் உளுந்து மாவு சேர்ப்பதில்லை. ஆந்திரப் பிரதேசத்தில் பெசரட்டு காலை உணவாகவும் சிற்றுண்டியாகவும் உண்ணப்படுகிறது . இது பொதுவாக இஞ்சி சட்னி அல்லது புளி சட்னியுடன் பரிமாறப்படுகிறது. சட்னியில் பச்சை மிளகாய், இஞ்சி மற்றும் வெங்காயம் போன்றவை பயன்படுத்தப்படுகின்றன.

உப்புமா பெசரட்டு
----------------

உப்புமா நிரப்பப்பட்ட பெசரட்டு *உப்புமா பெசரட்டு* என்று அழைக்கப்படுகிறது. இது ஆந்திரப் பிரதேச மக்களின் பிடித்த உணவாகும். கடற்கரை ஆந்திரா, குறிப்பாக மேற்கு கோதாவரி மாவட்டம், கிழக்கு கோதாவரி மாவட்டம், கிருஷ்ணா மாவட்டம்,  குண்டூர் மாவட்டம், குண்டூர், விஜயவாடா நகரங்கள், விசாகப்பட்டினம் மாவட்டத்தின் பிளானாடு பகுதிகளில் உப்புமா பெசரட்டு மிகவும் பிடித்தமானது.

வகைகள்
------

*மூங் டால் கா சீலா* அல்லது *பெசன் கா சீலா* போன்ற வட இந்திய உணவு வகைகளில் இதே போன்ற உணவு வகைகள் காணப்படுகின்றன. இராஜஸ்தானில்அவை பொதுவாக சீல்டோ என்று அழைக்கப்படுகின்றன.

மேற்கோள்கள்
-----------

1. ↑  Chennai, Padhu Sankar in (2014-10-23). "Real street food - No 2: Pesarattu from Chennai". *the Guardian* (ஆங்கிலம்). 2022-10-24 அன்று பார்க்கப்பட்டது.
**சூலாடு குத்துதல்** என்பது நாட்டார் தெய்வங்களுக்கு செய்யப்படும் பலி சடங்குகளில் ஒன்றாகும். இதனை சூலாடு பலி அல்லது துவளக்குட்டி கொடுத்தல் என்று அழைக்கிறார்கள். 

உக்கிரமான பெண் தெய்வங்களை சாந்தப்படுத்த இந்த சூலாடு குத்துதல் சடங்கு நடத்தப்படுகிறது. இந்த சடங்கின் போது ஆண்களே முன்நின்று செய்கின்றனர். பெண்களும் குழந்தைகளும் சூலாடு குத்தும் சடங்கில் பங்கு கொள்ளவோ பார்க்கவோ அனுமதிக்கப்படுவதில்லை.

சூலாடு
------

நிறைமாத சினையாக உள்ள பெண் ஆடுகளை சூலாடு என்கிறோம். சூலாட்டினை தெய்வத்தின் முன்பு நிறுத்துகின்றனர். ஆட்டின் சம்மதம் பெற்றவுடன் சினை ஆட்டின் வயிற்றை குத்திக்கிழித்து உள்ளே இருக்கும் குட்டியை எடுத்து பலி பீடத்தின் மீது வைக்கின்றார்கள். இரத்தப்போக்கால் ஆடும், போதிய அளவு வளராத குட்டியை தாயிடமிருந்து பிரித்ததால் ஆட்டுக்குட்டியும் இறந்துவிடுகின்றன.

துவளக்குட்டி
------------

சினை ஆட்டின் வயிறை கிழித்து குற்றுயிராக எடுக்கப்படும் இளம்குட்டியை பலிபீடத்தில் வைக்கின்றனர். இந்த இளம்குட்டி கொஞ்சம் கொஞ்சமாக துவளும்.‌ அதனை துவளும் குட்டி என்ற பொருளில் துவளக் குட்டி என்கின்றனர்.

சூலாட்டினை குத்தி துவளக்குட்டியை இறைவனுக்கு தரும் இந்தச் சடங்கினை துவளக்குட்டி கொடுத்தல் என்கின்றனர்.

இவற்றையும் காண்க
----------------

பொன்னிறத்தாள் அம்மன்

ஆதாரங்கள்
---------

1. 1 2  "சிறுதெய்வ வழிபாட்டில் இருந்து பிரிக்கவே முடியாத ரத்த பலி". *இந்து தமிழ் திசை*.
2. ↑  அறியப்படாத தமிழகம் (Ariyappadatha Tamizhagam) - தோ மூலம். பரமசிவன் - காலச்சுவடு பதிப்பகம்
**அச்சாபல்** (Achabal) என்பது ஜம்மு-காஷ்மீர், பாரமுல்லா மாவட்டத்தில் உள்ள ஒரு கிராமமாகும். இது சோப்பூர் நகரத்திலிருந்து 5 கிலோமீட்டர் தொலைவில் உள்ளது. இலோரிகாமா, அல்சாபா காலனி, இலதூரா மற்றும் பெரோசுபோரா போன்ற ரபியாபாத்தின் முக்கிய கிராமங்களால் இந்த கிராமம் சூழப்பட்டுள்ளது. இந்த கிராமத்தை தேசிய நெடுஞ்சாலை மூலம் பெரோஸ்போரா-அச்சாபல் இணைப்பு சாலையிலிருந்து அணுகலாம், இது கந்த்வாரா, குப்வாரா மற்றும் காஷ்மீரின் பிற வடக்கு பகுதிகளுடன் இணைகிறது. இலதூரா-சோப்பூர் சாலை வழியாகவும் இதை அணுகலாம். அச்சாபல் ரபியாபாத்தின் மிகவும் முன்னேறிய மற்றும் பணக்கார கிராமம் என்று கூறப்படுகிறது. பாபா வளாகத்தில் அமைக்கப்பட்டுள்ள ஜே & கே வங்கி கொண்ட காஷ்மீரில் உள்ள சில கிராமங்களில் இதுவும் ஒன்றாகும். அச்சாபல் மாவட்ட பாரமுல்லாவில் உள்ள ஒரு பிரபலமான கிராமம்.

கல்வி
-----

அச்சாபல் கிராமத்தில் அரசு நடத்தும் ஒரு உயர்நிலைப் பள்ளி மற்றும் சுமார் 6 நடுத்தர மற்றும் தொடக்கப் பள்ளிகள் உள்ளன. இது ஒரு தனியார் உயர்நிலைப் பள்ளியையும் கொண்டுள்ளது, ஷேக் உல் ஆலம் பொதுப் பள்ளி, இது ஆகாப் கமிட்டியால் நடத்தப்படுகிறது. இந்த கிராமத்தில் பல மருத்துவர்கள் மற்றும் பொறியியலாளர்கள் உருவாகியுள்ளனர். கல்வியைப் பொருத்தவரை, 2011 ஆம் ஆண்டு மக்கள் தொகை கணக்கெடுப்பின்படி அச்சாபல் கிராமத்தில் கல்வியறிவு விகிதம் 83.6% ஆகும்.

மதம்
----

இந்த கிராம மக்கள் அனைவரும் சுன்னி முஸ்லிம்கள். இந்த கிராமத்தில் ஒரு ஜாமியா மஸ்ஜித் மற்றும் ஆறு மசூதிகள் உள்ளன. அவை அசுதான்போரா, கோரிபோரா-நசீன்போரா, பட்போரா மற்றும் சோடிபோரா போன்ற அந்தந்த மொகல்லாக்களில் அமைந்துள்ளன. ஜாமியா மஸ்ஜித் பிரதான சௌக் மாலிக்போராவில் அமைந்துள்ளது. அச்சாபலுக்கு இரண்டு தாருல் உலூம்கள் உள்ளன. ஒன்று பிரதான சௌக்கிலும் மற்றொன்று சோடிபோராவிலும் உள்ளன.

சுகாதாரம்
---------

இந்த கிராமத்தில் ஒரு அரசு ஆரம்ப சுகாதார மையம் உள்ளது. இது குறைந்த அடிப்படை வசதிகளைக் கொண்டுள்ளது. எனவே நோயாளிகள் சிறந்த சுகாதார வசதிகளைத்தேடி சோப்பூர், பாரமுல்லா நகரங்ளுக்குச் செஇகிறார்கள். இந்த கிராமத்தில் உள்ளூர் மருத்துவர்களின் 3 மருத்துவமனைகள் உள்ளன. இதில் ஒன்றை நசீன்போராவில் மருத்துவர் கக் கசன் மாலிக் நடத்துகிறார், அசுதான்போராவில் மருத்துவர் முக்தர் பாபா நடத்தும் இரண்டாவது மற்றும் மருத்துவர் பிர்தசு மாலிக் நடத்தும் ஜாமியா மஸ்ஜித் அருகே மாலிக்போராவில் மூன்றாவது மருத்துவமனை உள்ளன. .

குறிப்புகள்
-----------
**இரங்கிதரங்கா** (ஆங்கிலம்:*RangiTaranga*) ஒரு 2015 ஆம் ஆண்டு கன்னட மொழியில் வெளிவந்த மருமம் நிறைந்த திரைப்படம். இதனை அனூப் பந்தாரி எழுதி, இயக்கியுள்ளார். ஸ்ரீ தேவி எண்டர்டேயின்ர்சு பெயரின் கீழ் எச்.கே.பிரகாஷ் உருவாக்கி வெளியிட்டுள்ளார். இதில் நிரூப் பந்தாரி, ராதிகா சேத்தன், அவந்திகா ஷெட்டி மற்றும் சாயிகுமார் போன்றோர் முதன்மை நடிகர்களாவர். இக்கதையின் சில காட்சிகள் துளுவ நாட்டு மரபினை எடுத்துக்காட்டுகிறது. இந்தத் திரைபப்டத்தின் ஒளிப்பதிவினை அமெரிக்காவின் லேன்ஸ் கப்லான், வில்லியம் டேவிட்சன் ஆகியோர் மேற்கொண்டனர்.

கதைக்களம்
---------

உதகையில் கௌதம் என்பவர் சுற்றத்திலிருந்து தனித்து வாழ்ந்து வரும் எழுத்தாளராவார். அவர் அனஷ்கு என்ற புனைபெயரில் எழுதிவருகிறார். அவர் தன் மனைவிக்கு உறக்கத்தில் தோன்றும் கெடுங்கனவுகளைத் தவிர்க்க மனைவின் சொந்த கிராமமான கமரொட்டுவின், அவளது வீட்டில் சில பரிகாரங்களை செய்ய இருவரும் விரைகின்றனர். அந்த பூர்வீக வீட்டில் அவளுக்கு சில அமானூசிய அனுபவங்கள் ஏற்படுகின்றன. அவ்வூரின் அஞ்சல் நிலைய மேலாளர் கலிங்கா, பள்ளிக்கூட ஆசிரியர் போன்றோரின் நட்பினைப் பெற்ற கௌதம், தாம் தங்கியுள்ள வீட்டில் நிலவும் மருமக் கதையை அறிகிறார். 

இதற்கிடையில், அனஷ்கு எனும் புனைப்பெயரின் பின் இருப்பவர் கௌதம் எனவறியாது, அவரைத் தேடி கமரொட்டு ஊருக்கு சந்தியா எனும் இளம்பெண் விரைகிறார். பின் தனது மனைவி காணாது செல்ல, அவரை தேடி அலையும் கௌதமை கண்டறிந்து, அவரது தேடலுக்கு உதவுகிறார் சந்தியா. ஈற்றில், பல திருப்பும்களைக் கொண்டு கௌதம், தாம் மெய்யாக யார், கமரொட்டு ஊரில் இருக்கும் மருமம் யாதென அறிந்து, தனது மனைவியையும் காப்பாற்றுகிறார்.

நடிகர்கள்
---------

* நிரூப் பந்தாரி - கௌதம் / சித்தார்த்
* ராதிகா சேத்தன் - இந்து / ஹரினி
* அவந்திகா ஷெட்டி - சந்தியா
* சாயிகுமார் - தெங்கபவில் இரவிந்திர கலிங்க பட்டா

சான்றுகள்
---------

1. ↑  Prasad S. Shyam (18 August 2015). "RangiTaranga achieves what Baahubali did". *The Times of India*.. பார்த்த நாள்: 19 August 2015.
2. ↑  "RangiTaranga box-office collection". *Ibtimes.co.in*. 2016-08-09 அன்று பார்க்கப்பட்டது.
3. ↑  A. Sharadhaa (30 June 2015). "Hollywood Cinematographers Work on Kannada Movies". *The New Indian Express*.. பார்த்த நாள்: 3 August 2015.
**இரங்காநதி அணை** (*Ranganadi Dam*) என்பது கான்கிரீட்டால் ஆன புவியீர்ப்பு அணையாகும். இது ஆற்றின் ஓட்டத்தினை திசை திருப்பும் விதமாக இந்தியாவின் அருணாச்சல பிரதேசம் மாநிலத்தில் இரங்காநதியின் மீது (பனையாறு நதி) கட்டப்பட்டுள்ளது.

உற்பத்தி திறன்
--------------

இந்த அணை நீர் மின் ஆற்றல் உற்பத்திக்காக வடிவமைக்கப்பட்டுள்ளது. இரங்காநதி நீர் மின்சார திட்டத்தின் முதல் கட்டத்தின் ஒரு பகுதியாகும். சுமார் 405 மெகாவாட் (543,000 குதிரைத் திறன்) திக்ராங் மின்னாற்றல் நிலையம் இதனால் இயக்கப்படுகிறது. சுமார் 68 மீட்டர் உயரமான அணை தண்ணீரை தெற்கே 10.1 கி. மீ. உயர்மட்ட சுரங்கப்பாதை வழியாகவும் 1062 மீட்டர் விசை நீர்க்குழாய் வழியாக 135மெகா வாட் விசையாழிகளை இயக்கப் பயன்படுகிறது. மின் உற்பத்தி நிலையமானது, வறட்சியின் காரணமாக இதன் திறனை விட மிகக் குறைவாகவே மின்னுற்பத்தி செய்து வருகிறது.

திட்டத்தின் இரண்டாம் நிலை, நிலை I க்கு நீர் சேமிப்பை வழங்க வடிவமைக்கப்பட்டுள்ளது. இது 134 மீட்டர், 523,000,000 m3 (1.85×1010 cu ft) நீர் சேமிப்புத் திறன் கொண்ட பாறையுடன் கூடிய நீர் சேமிப்பு பகுதியினைக் கொண்டுள்ளது. இந்த அணை கூடுதலாக 180 மெகாவாட் மின் உற்பத்தி செய்யும் நிலையமாக உள்ளது.

மேலும் பார்க்கவும்
------------------

* திபாங் அணை

மேற்கோள்கள்
-----------

1. ↑  "Reservoir of dams". India Environmental Portal. May 2008. 24 January 2010 அன்று மூலம் பரணிடப்பட்டது. 28 August 2010 அன்று பார்க்கப்பட்டது.
**அடி உடுக்கு** அல்லது **அடி உடுக்கை** என்பது தமிழக மலைவாழ் மக்கள் விலங்குகளிடம் இருந்து தங்களை காத்துக்கொள்ளும் விதத்தில் மூங்கிலால் உருவாக்கிக்கொண்ட ஒரு ஒலி எழுப்பும் பாரம்பரிய கருவியாகும். இந்தக் கருவி யானை, சிறுத்தை, புலி, காட்டுப்பன்றி, காட்டெருமை, கரடி போன்ற விலங்குகளிடம் இருந்து மலைவாழ் மக்களைச் சிறப்பாக பாதுகாக்கிறது.

அமைப்பு
-------

இந்த அடி உடுக்கை இரண்டு அடி நீள மூங்கிலில் இரு புறமும் வில் போன்று கட்டப்பட்டிருக்கும் வலுவான நூல் இழையில் ஒரு குச்சி இணைக்கப்பட்டிருக்கும். அவற்றை இரு புறமும் அசைக்கும்போது மூங்கிலில் படும் குச்சி ஓசை எழுப்புகிறது. இது 30 மீட்டர் வரை ஒலி எழுப்பும் தன்மையுள்ளது. இதனால் வன விலங்குகள் எதுவும் மலைவாழ் மக்களின் குடியிருப்புகளை நெருங்காது. செலவு ஏதுமின்றி சாதாரண மூங்கிலில் செய்யப்படும் இக்கருவிகள், மலைவாழ் மக்களை பாதுகாத்து வருவதில் பெரும் பங்கு வகிக்கின்றன. இந்த மூங்கில் கருவிகளைப் பழமை அழியாமல் ஆவணப்படுத்தும் முயற்சியை ஐ.நா. கலாச்சார அமைப்பான யுனிசெஃப் மேற்கொண்டுள்ளது.

மேற்கோள்கள்
-----------

1. ↑  "விலங்குகளிடம் இருந்து பாதுகாத்துக் கொள்ள﻿ மலைவாழ் மக்கள் பயன்படுத்தும் அடி உடுக்கு, குடுக்கை கருவிகள்﻿: ஐ.நா. கலாச்சார அமைப்பு ஆவணப்படுத்துகிறது". *செய்திக் கட்டுரை*. தி இந்து. 8 அக்டோபர் 2016. 8 அக்டோபர் 2016 அன்று பார்க்கப்பட்டது.
**ரோகா தாலுகா** (**Roha takuka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ரோகா நகரத்தில் உள்ளது. ரோகா தாலுகா, ரோகா அஷ்டமி எனும் நகராட்சியும், இரண்டு கணக்கெடுப்பில் உள்ள ஊர்களும், 167 வருவாய் கிராமங்களையும் கொண்டுள்ளது

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, ரோகா தாலுகாவின் மொத்த மக்கள் தொகை 167,110 ஆகும். மக்கள் தொகையில் ஆண்கள் 85,638 மற்றும் பெண்கள் 81,472 ஆக உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17763 - 11% ஆகும். சராசரி எழுத்தறிவு 81.52% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 6,822 மற்றும் 21,929 ஆகவுள்ளனர். இதன் மக்கள் தொகையில் இந்துக்கள் 88.49%), இசுலாமியர்கள் 6.99%, பௌத்தர்கள் 3.19%, சமணர்கள் 0.75%, கிறித்துவர்கள் 0.25% மற்றும் பிறர் 0.33% ஆக உள்ளனர்.

மேற்கோள்கள்
-----------

1. ↑  DISTRICT RAIGAD
2. ↑  Roha Taluka – Raigarh
3. ↑  Roha Taluka Population, Caste, Religion Data
**இரசியா சுல்தானா** (*Razia Sultana*) என்பவர் இந்திய அரசியல்வாதி மற்றும் பஞ்சாப் அரசாங்கத்தின் அமைச்சராக உள்ளார். இவர் பஞ்சாப் சட்டமன்றத்தில் மலேர்கோட்லாவை பிரதிநிதித்துவப்படுத்துகிறார். பஞ்சாப் சட்டமன்றத்தில் சுல்தான மட்டுமே முஸ்லிம் உறுப்பினராக உள்ளார். பஞ்சாப் சட்டசபைக்கு 2002, 2007 மற்றும் 2017 என மூன்று முறை நடைபெற்ற தேர்தல்களில் தேர்ந்தெடுக்கப்பட்டுள்ளார்.

தனிப்பட்ட வாழ்க்கை
------------------

சுல்தானா மலேர்கோட்லாவில் நடுத்தர குஜ்ஜர் முஸ்லிம் குடும்பத்தில் பிறந்தார். இவர் பஞ்சாப் மாநில முன்னாள் காவல்துறையின் தலைமை இயக்குநர் இந்தியக் காவல் பணி அதிகாரி முகமது முஸ்தபாவை மணந்தார். இத்தம்பதிக்கு இரண்டு குழந்தைகள் உள்ளனர்.

அரசியல் வாழ்க்கை
----------------

2000ஆம் ஆண்டின் தொடக்கத்தில், சுல்தானா பஞ்சாபில் தீவிர அரசியலில் சேர்ந்தார். இவர் 2002-ல் இந்தியத் தேசிய காங்கிரசு சார்பில் பஞ்சாப் சட்டமன்றத் தேர்தலில் மலேர்கோட்லாவிலில் போட்டியிட்டு வெற்றி பெற்றார். சுல்தானா 2007-ல் இரண்டாவது முறையாக மீண்டும் மாநில சட்டமன்றத்திற்குத் தேர்ந்தெடுக்கப்பட்டார். 2012 பஞ்சாப் சட்டப் பேரவைத் தேர்தலில், இவர் எப். நெசரா கட்டூனிடம் (ஃபர்சானா ஆலம்) தோற்றார். சுல்தானா 2017 பஞ்சாப் சட்டப் பேரவைத் தேர்தலில் ஆம் ஆத்மி கட்சியைச் சேர்ந்த தனது சொந்த சகோதரர் முகம்மது அர்சத்தைத் தோற்கடித்து மீண்டும் சட்டமன்றத்தில் இடம் பெற்றார். சுல்தானா இந்தியத் தேசிய காங்கிரசு அரசின் அமைச்சரானார்.

சுல்தானா 28 செப்டம்பர் 2021 அன்று நவ்ஜோத் சிங் சித்துடன் இணைந்து பஞ்சாப் அரசாங்கத்தில் தனது அமைச்சர் பதவியிலிருந்து விலகினார்.

மேற்கோள்கள்
-----------

1. 1 2  Sultana, Razia. "Ministers".
2. ↑  Pandher, Sarabjit (2007-02-09). "Malerkotla Muslims want empowerment, not freebies". *தி இந்து*. 2009-02-27 அன்று மூலம் பரணிடப்பட்டது. 2009-11-06 அன்று பார்க்கப்பட்டது.
3. ↑  Vinayak, Ramesh; Gill, Priya (2009-02-20). "Power ladies". *இந்தியா டுடே*. 2009-11-06 அன்று பார்க்கப்பட்டது.
4. ↑   *Statistical Report on General Election, 2012 to the Legislative Assembly of Punjab*. பக். 169. .
5. ↑  Chandigarh, Satender Chauhan (September 29, 2021). "Raining resignations in Punjab: Minister resigns, 3 Congress leaders quit party posts in support of Sidhu". *India Today* (ஆங்கிலம்). 2021-12-22 அன்று பார்க்கப்பட்டது.

வெளி இணைப்புகள்
---------------

* "பஞ்சாப் வக்ஃப் வாரிய வழக்கில் விசாரணை செப்டம்பர் 28க்கு ஒத்திவைக்கப்பட்டது" - *ஒன் இந்தியா*
[*தொடர்பிழந்த இணைப்பு*]
* *இஸ்லாமிய குரல்*
* *தி ட்ரிப்யூன்*, சண்டிகர்
* *தி ட்ரிப்யூன்*, சண்டிகர்
**விந்தை** (*Vindhai*) என்பது 2015ஆம் ஆண்டு வெளியான இந்திய தமிழ் நகைச்சுவை நாடகத் திரைப்படம் ஆகும். லாரா இயக்கி இப்படத்தில் மகேந்திரன், மனீஷாஜித் ஆகியோர் நடித்ததுள்ளனர்.

நடிகர்கள்
---------

* மகேந்திரன் கார்த்தியாக
* மனீஷாஜித் காவ்யாவாக
* மனோபாலா
* எம். எசு. பாசுகர் தமிழ் ஆய்ந்த நல்லனாக
* காதல் சரவணன்
* சிசர் மனோகர்
* முத்துக்காளை
* நெல்லை சிவா
* மகாநதி சங்கர் காவல் ஆய்வாளராக
* டி.கே.எஸ்
* செந்தில்குமாரி

தயாரிப்பு
---------

இப்படத்தை இதற்கு முன்பு *வர்ணம்* (2011) என்ற படத்தை இயக்கிய லாரா இயக்கியுள்ளார். சிறைக்கு அனுப்பப்படும் ஓர் இளம் தம்பதியினரைப் பற்றிய படம் இது ஆகும். முன்னாள் குழந்தை நட்சத்திரங்களான மகேந்திரன், மனிஷாஜித் ஆகியோர் இப்படத்தில் முக்கிய வேடங்களில் நடித்துள்ளனர்.

வெளியீடு
--------

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றை அளித்து எழுதியது, "இந்த படத்தின் கதையானது எழுத்தில் நல்லதாக இருக்கும். ஆனால் எழுத்தை திரைப்படத் தயாரிப்பாக மாற்றியது மிகவும் மோசமானதாக உள்ளது "என்றது. *மாலை மலர்* திரைக்கதை மற்றும் ஒளிப்பதிவை விமர்சித்தது, அதே நேரத்தில் மனிஷாஜித் மற்றும் எம். எஸ். பாஸ்கர் ஆகியோரின் நடிப்பைப் பாராட்டியது.

குறிப்புகள்
-----------

1. 1 2  "Vindhai Movie Review {1/5}: Critic Review of Vindhai by Times of India" – timesofindia.indiatimes.com வழியாக.
2. ↑  Kumar, S. r Ashok (May 19, 2015). "Some comic relief" – www.thehindu.com வழியாக.
3. ↑  Raghavan, Nikhil (March 28, 2015). "Etcetera: Cop comedy" – www.thehindu.com வழியாக.
4. ↑  "விந்தை". *maalaimalar.com*. May 22, 2015.

வெளி இணைப்புகள்
---------------

* இணையதள திரைப்பட தரவுத்தளத்தில் *விந்தை (திரைப்படம்)*
நாவாய் வணிகனை ‘நாய்கன்’ என்றனர்.

உறையூர்ப் பொருங்கோழி நாய்கன் மகள் நக்கண்ணையார் சங்ககாலப் புலவர்களில் ஒருவர்.  இந்தப் புலவரின் தந்தை ‘உறையூர்ப் பெருங்கோழி நாய்கன்’ எனப் போற்றப்பட்டவர். இவரது இயற்பெயர் தெரியவில்லை. பெருங்கோழி என்னும் சொல் கோழியார் எனவும் வழங்கப்பட்ட உறையூரைக் குறிக்கும். நாய்கன் என்னும் சொல் நீர்வழி தொழிலாளியைக் குறிக்கும். இவன் காவிரியாற்றைக் கடக்க நாவாய் ஓட்டி உதவிய வணிகன். 

சிலப்பதிகாரக் கண்ணகியின் தந்தை ‘மாநாய்கன்’ எனப் போற்றப்பட்டான். நாய்கன் எனப்பட்ட வணிகர்களின் தலைவனை **‘மாநாய்கன்’** என்றனர். அன்றியும் நாவாய் ஓட்டியவனை ‘நாய்கன்’ என்றும். பெரிய நாவாய்களைப் கடலில் ஓட்டியவனை ‘மாநாய்கன் என்றும் வழங்கினர் என்றும் கொள்ளலாம்.

மாநாய்கன் வரலாறு
----------------

கண்ணகியின் தந்தை மாநாய்கன். அவன் மழைமேகம் போல வழங்கும் கொடையாளி.  தன் மருமகன் கோவலனை பாண்டியன் கொலை செய்தான் என்பது கேட்டு வருந்தினான். சம்பந்தி மாசாத்துவானும் தானும் தம்மிடம் இருந்த செல்வங்களை யெல்லாம் தானமாகக் கொடுத்துவிட்டு இருவருமாகத் துறவு பூண்டனர். 

* **காண்க** - பண்டைய தமிழர் விருதுகள்

அடிக்குறிப்பு
-------------

1. ↑  புறநானூறு 83, 84, 95
2. ↑  மாக வான் நிகர் வண் கை மாநாய்கன் குலக் கொம்பர்;   
ஈகை வான் கொடி அன்னாள்; ஈர்-ஆறு ஆண்டு அகவையாள்; (சிலப்பதிகாரம், காதை 1)
3. ↑  கோவலன்-தன்னைக் குறுமகன் கோள் இழைப்ப,   
காவலன் தன் உயிர் நீத்தது-தான் கேட்டு, ஏங்கி,   
சாவது-தான் வாழ்வு’ என்று, தானம் பல செய்து,   
மாசாத்துவான் துறவும் கேட்டாயோ, அன்னை?   
மாநாய்கன்-தன் துறவும் கேட்டாயோ, அன்னை? (சிலப்பதிகாரம், காதை 29)
**அசோக் மித்ரா** (10, ஏப்பிரல்,1928-1 மே 2018) என்பவர் மார்க்சியப் பொருளியலாளர், அரசியலாளர், கட்டுரையாளர், நூலாசிரியர் எனப் பன்முக ஆளுமைகள் கொண்டவர். மேற்குவங்க மாநில அரசில் நிதி அமைச்சராகவும் நடுவணரசின் பொருளியல் முதன்மை ஆலோசகராகவும் பணி செய்தவர்.

இளமையும் கல்வியும்
------------------

அசோக் மித்ராவின் இளமைப் பருவம் கீழை வங்கத்தின் தாக்கா என்னும் ஊரில் கழிந்தது. இளங்கலைப் பட்டத்தை தாக்கா பல்கலைக் கழகத்திலும் முதுகலைப் பட்டத்தை பனாரசு இந்து பல்கலைக்கழகத்திலும் பெற்றார். 1953 ஆம் ஆண்டில் பேராசிரியர் சான் டின்பர்சன் என்பவரின் வழிகாட்டலில் பொருளியல் ஆய்வுப் 
பட்டம் இவருக்குக் கிடைத்தது.

பணிகள்
------

1950 களில் தில்லிப் பொருளியல் நிறுவனத்தில் பணியில் சேர்ந்தார். லக்னோ பல்கலைக் கழகத்தில் ஈராண்டுகள் பொருளியல் விரிவுரையாளராகப் பணி செய்தார். 1960 களில் வாசிங்டனில் பொருளியல் வளர்ச்சி நிறுவனத்தில் கற்பிக்கும் பணியில் பதவி வகித்தார். பாங்காக்கில் ஐக்கிய நாட்டுப் பொருளியல் குழுவில் ஆசிரியப் பணி ஆற்றினார். 1977-87 மேற்கு வங்க அரசின் நிதி அமைச்சராக இருந்தார். அப்போதைய முதலமைச்சர் ஜோதி பாசுவுடன் ஏற்பட்ட கருத்து வேறுபாட்டால் அமைச்சர் பதவியைத் துறந்தார். உலக வங்கியில் பணி, பின்னர் கொல்கத்தாவில் தொடங்கப்பட்ட இந்திய மேலாண்மை நிறுவனத்தில் பேராசிரியராகவும் பொறுப்பேற்றார். 1990 இல் இந்திய மாநிலங்கள் அவையில் உறுப்பினராகவும் நாடாளுமன்ற நிலைக் குழுவின் தலைவராகவும் இருந்தார்.

எழுத்துப்பணி
------------

தி டெலிகிராப், பொருளியல் அரசியல் வார இதழ் போன்ற பத்திரிக்கைகளில் அவ்வப்போது கட்டுரைகள் எழுதி வந்தார். சே குவேராவை இவர் நேரில் சந்தித்த நிகழ்வை இவர் வாழ்க்கையில் நடந்த முக்கிய நிகழ்வாக இவர் கருதுகிறார்.

எழுதிய நூல்களில் சில
--------------------

* Calcutta Diary (1977)
* The Nowhere Nation (2011)
* Terms of Trade and Class Relations (1977)
* Cutting Corners (2004)
* The Protest is stiil on (2007)
* From the Ramparts (2006)
* The Starkness of it (2008)
* The Hoodlum years (1979)
* A Prattlers Tale
* Apila-Capila (2003)

மேற்கோள்கள்
-----------

* 
* 
* பரணிடப்பட்டது 2012-11-17 at the வந்தவழி இயந்திரம்
* 


1. ↑  "Ashok Mitra bereaved". *The Hindu*. 3 May 2008.. பார்த்த நாள்: 2018-01-29.
2. ↑  Deepak Nayyar (1998). *Economics as Ideology and Experience: Essays in Honour of Ashok Mitra*. Frank Cass. பக். xiii. பன்னாட்டுத் தரப்புத்தக எண்:0-7146-4723-3.
3. ↑  Gupta, Subhrangshu (16 August 2003). "Mitra flays CPM for 'patronising' US capitalists". *The Tribune*. .
4. ↑  "Ashok Mitra (1928-2018): Subversive devil". *இந்தியன் எக்சுபிரசு*. 3 May 2018. .
**ரோகினி ஹட்டங்காடி** (Rohini Hattangadi) 1955 ஏப்ரல் 11 அன்று பிறந்த ஒரு இந்திய நடிகை ஆவார். இவர் இரண்டு பிலிம்பேர் விருதுகள் வென்றுள்ளார், ஒரு தேசிய திரைப்பட விருது, மற்றும் 1982இல் வெளிவந்த காந்தி திரைப்படத்தில் கஸ்தூரிபாய் காந்தி வேடத்தில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார். 1978 ஆம் ஆண்டில் '"அரவிந்த் தேசாய் கி அஜீப் தஸ்தான் *படத்தில் அறிமுகமானபோது, ஹட்டங்காடி புது தில்லியின் தேசிய நாடக பாடசாலையின் ஒரு முன்னாள் மாணவி ஆவார், 1978 இல் படத்தில் அறிமுகமானபோது ஹட்டங்காடி முக்கியமாக நாடக அரங்குகளில் பணிபுரிந்தார். "அர்த்" (1982), "பார்ட்டி" (1984) மற்றும் "சாரான்ஷ்" (1984) போன்ற அவரது திரைப்படங்களில் சில குறிப்பிடத்தக்க சினிமா பாத்திரங்கள் இருந்தன.* 
"காந்தி" படத்தில் நடித்ததன் பின்னர் ஹட்டங்காடி முக்கிய இந்தி திரைப்படங்களில் முக்கிய கதாபாத்திரங்களில் நடித்தார், பெரும்பாலும் வயதான தாயின் பாத்திரங்களில் நடிக்கிறார். அவர், 80 க்கும் மேற்பட்ட திரைப்படங்களில் நடித்தார், மேலும் நாடக மற்றும் தொலைக்காட்சியில் செயல் பாட்டில் உள்ளார்.

தனிப்பட்ட வாழ்க்கை மற்றும் பின்னணி
----------------------------------

ஹட்டங்காடி புனே "ரோஹினி ஓக்" என்ற இடத்தில் பிறந்தார். 1966 ஆம் ஆண்டில் புனே, ரேணுகா ஸ்வரூப் நினைவு மகளிர் உயர் நிலைப்பள்ளியில் படித்தார். ரோகினி மற்றும் ஜெயதேவ் ஆகியோருக்கு ஒரு நாடக நடிகரான, அசிம் ஹட்டங்காடி, என்ற மகன் இருக்கிறார். இவர் "பாடல் சிர்காரின்" நாடகமான "இவாம் இந்த்ரஜித்" என்ற நாடகத்தில் நடித்துள்ளார். இதை இயக்கியவர் இவரது தந்தை ஜெயதேவ் ஆவார். ஜெய்தேவ் ஹட்டங்கடி, டிசம்பர் 5, 2008 இல், புற்றுநோயுடன் போராடி 60 வயதில் இறந்தார்.

தொழில்
------

### நாடகம்

ரோகினி தனது நாடகத் தொழிலை மராத்திய மொழியில் தொடங்கினார், பம்பாயில் என்.எஸ்.டியில் இருந்தபோதும், ஜெயதேவ் மற்றும் ரோகினி ஆகியோர் பம்பாயில் மராத்தி நாடக குழுவான "அவிஷ்கர்" என்று அழைக்கப்பட்ட நாடக நிறுவனத்தை நடதி வந்தனர், இது 150 க்கும் மேற்பட்ட நாடகங்களை உருவாக்கியது.

### திரைப்படம்

ஹட்டங்காடி 1978 ஆம் ஆண்டில் சயீத் அக்தர் மிர்ஸாவின் "அரவிந்த் தேசாய் கி அஜீப் தஸ்தான்" என்ற திரைப்படத்துடன் தனது திரை வாழ்க்கையைத் தொடங்கினார்.

இவரது அடுத்தத் திரைப்படம் ரிச்சர்ட் ஆட்டன்பரோ இயக்கிய மகாத்மா காந்தியின் சுயசரிதைப் படமான "காந்தி" (1982), ஆகும், இதில்காந்தியின் மனைவி கஸ்தூரிபாய் காந்தி வேடத்தில் நடித்திருந்தார். , இந்த திரைப்படம் ஒரு பெரிய வெற்றி பெற்றது, மேலும் பிற விருதுகளுக்கு மத்தியில் சிறந்த திரைப்படத்திற்கான அகாதமி விருது வென்றது. இதில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார்.

குறிப்புகள்
-----------

1. 1 2   BAFTA.
2. 1 2  Kumar, Anuj (2010-06-04). "Cast in a differentmould". *தி இந்து*. Archived from the original on 2011-06-29.. பார்த்த நாள்: 2011-02-24.
3. ↑  "Alumni put up class act for alma mater", *இந்தியன் எக்சுபிரசு*, 20 December 2002.
4. ↑  "Evam Indrajit".
5. ↑  Hay Dev Hattangadi passes away ரெடிப்.காம், 5 December 2008
6. ↑  "Awishkar".
7. ↑  "Only asian to win BAFTA".

வெளி இணைப்புகள்
---------------

* ஐ.எம்.டி.பி இணையத்தளத்தில் ரோகினி ஹட்டங்காடி
* Rohini Hattangadi
[*தொடர்பிழந்த இணைப்பு*] Allmovie.
* Adiyara Gahraya, from *Saraansh* with Anupam Kher
தமிழ் எழுத்துகளை ஒலி நோக்கில் முதலெழுத்து என்றும், சார்பெழுத்து என்றும் பாகுபாடு செய்தனர். சுட்டாகவும் வினாவாகவும் பொருள் உணர்த்தும் எழுத்துகளைச் சுட்டெழுத்து வினா எழுத்து எனப் பகுத்துத் தனியே குறிப்பிடலாயினர். வினாப் பொருளைக் குறிக்கும் எழுத்து **வினாவெழுத்து** எனப்படும். இவ்வெழுத்துகள் ஒரு சொல்லில் வினாவை உண்டாக்குகின்றன.'**ஆ'**,'**எ'**,'**ஏ'**,'**ஓ'**,'**யா'**, என்பவை வினா எழுத்துகளாகும்.

**சான்று 1:**  

ஆ, ஏ, ஓ ஆகிய மூன்று எழுத்துகளையும் தொல்காப்பியம் **வினா எழுத்து** எனக் குறிப்பிடுகிறது.

உணுகா சாத்தா (ஆ) (சாத்தா! நான் உண்ணவா)
உண்கே சாத்தா (ஏ) (சாத்தா! நீ உண்பாயா)
உண்கோ சாத்தா (ஓ) (சாத்தா! நாம் உண்ணலாமா)
இவை பழந்தமிழ் வழக்கு.

**சான்று 2:**  

அவன் செய்தான்.
அவ**னா** செய்தான்.
இத்தொடர்களுள் முதலிலுள்ள தொடர் ஒரு செய்தியைக் குறிக்கிறது. இரண்டாவது தொடர் ஒரு வினாவை எழுப்புகிறது. ஒரு செய்தியை வினாவாக்கிய எழுத்து '**ஆ'** எனவே இது வினா எழுத்தாகும்.

வினா எழுத்துகள் இவை எனக் கூறும் நூற்பா
--------------------------------------

"ஆ, ஏ, ஓ, அம்முன்றும் வினா "- தொல், எழுத்து. 32
" எப்ப்பெயர் முன்னரும்" - தொல், எழுத்து. 123
"யாவென் வினாவும் ஆயியல் திரியாது" - தொல், எழுத்து. 175

வினாவெழுத்து வரும் இடங்களைக் கூறும் நூற்பா
------------------------------------------

"எ யா முதலும் ஆ ஓ ஈற்றும்
ஏ இரு வழியும் வினாவாகும்மே." - நன்னூல், எழுத்தியல். 67
வினா எழுத்துகளில் 'எ', 'யா' இரண்டும் சொல்லின் முதலில் வரும்.

* **எ**ங்கே?, **எ**க்கொற்றன்? **யா**ர்?

**ஆ**,**ஓ** இரண்டும் சொல்லின் இறுதியில் வரும்.

* உள்ள**தா**?, இவ**னோ**?

**ஏ** எழுத்து சொல்லின் முதலிலும் இறுதியிலும் வரும்

* **ஏ**வன்? கள்வ**னே**?

வினா வகைகள்
-----------

வினா,

1. அகவினா
2. புறவினா

என இருவகைப்படும்.

### அகவினா

ஒரு சொல்லின் அகத்தே நின்று வினாப் பொருளை உணர்த்தும் வினா **"அக வினா"** எனப்படும். இவ்வெழுத்துகளைச் சொல்லிலிருந்து பிரித்தால், அச்சொல் தனியே பொருள் தராது.

### அகவினாவிற்குரிய எழுத்துகள்

* யா
* எ
* ஏ என்பன.

சான்று:

* **யா**ர்?, **யா**து?, **யா**வை?.
* **எ**து?, **எ**ங்கே?, **எ**ப்படி?, **எ**வ்வாறு?, **எ**ன்ன?, **எ**தற்கு?
* **ஏ**ன்?, **ஏ**து?

இவை சொல்லாம் நிலையில் இருந்து வினாப்பொருளை உணர்த்தும்.

புறவினா
-------

சொல்லின் புறத்தே நின்று வினாப்பொருளை உணர்த்தும் வினா **"புற வினா"** எனப்படும்.
இச்சொற்களில் வினாப் பொருளைத் தரும் எழுத்தை நீக்கினாலும் அச்சொற்கள் தனியே நின்று பொருள்தரும்.  

### புறவினாவிற்குரிய எழுத்துகள்

* ஆ
* ஏ
* ஓ

இவை எழுத்தாம் நிலையில் நின்று வினாப்பொருளை உணர்த்தும்.  

சான்று:

* இவனா? - இவன் +ஆ
* அவனே? - அவன் +ஏ
* யாரோ? - யார் + ஓ

அடிக்குறிப்புகள்
----------------

1. ↑  அ இ உ அம் மூன்றும் சுட்டு. தொல்காப்பியம் 31,
2. ↑  ஆ ஏ ஓ அம் மூன்றும் வினா. தொல்காப்பியம் 32

மேற்கோள்
--------

* நன்னூல், எழுத்ததிகாரம்
* தொல்காப்பியம், எழுத்ததிகாரம்
**அசோக் சந்துலால் பட்** (Ashok Chandulal Bhat) (1939-2010) குஜராத் மாநிலத்தைச் சேர்ந்த ஒரு இந்திய அரசியல்வாதி, பாரதீய ஜனசங்கம் மற்றும் பாரதிய ஜனதா கட்சியில் தன்னை இணைத்துக் கொண்டவர் ஆவார். இணைந்தார். அவர் இறந்தபோது குஜராத் சட்டமன்றத்தின் சபாநாயகராக இருந்தார்.

1956 ஆம் ஆண்டில் மகாகுஜராத் இயக்கம் மூலம் பொது வாழ்க்கையில் *நுழைந்த* அவர் 1960 இல் பாரதீய ஜனசங்கத்தில் சேர்ந்தார். குட்கா மற்றும் பிற புகையிலை பொருட்களை மாநிலத்தில் முற்றிலுமாக தடை செய்வதற்கு ஆதரவாக அவர் மிகவும் குரல் கொடுத்தார். நவ நிர்மாண் இயக்கத்திலும் பங்கேற்றார்.  1984 ஆம் ஆண்டில் அகமதாபாத் மக்களவைத் தொகுதியில் இருந்து பாரதீய ஜனதா கட்சியின் சார்பில் போட்டியிட்டு தோல்வியடைந்தார். ஆனால், அவர் காடியா தொகுதியில் இருந்து குஜராத் சட்டமன்றத்திற்கு தொடர்ச்சியாக 8 முறை தேர்ந்தெடுக்கப்பட்டார். 1975 ஆம் ஆண்டில், ஜனசங்க வேட்பாளராகவும், பின்னர் 1980 முதல் 2007 வரை தொடர்ச்சியாக 8 முறை பாஜக உறுப்பினராகவும் இருந்தார். கேசுபாய் படேல் முதல்வராக இருந்தபோது குஜராத் அரசின் சுகாதாரம், சட்டம் மற்றும் நீதி அமைச்சராக இருந்தார். பின்னர் அவர் இறக்கும் போது சட்டமன்றத்தின் சபாநாயகராக இருந்தார்.

அகமதாபாத் எஸ்.ஏ.எல் மருத்துவமனையில் 29 செப்டம்பர் 2010 அன்று இரவு 10:45 மணியளவில் அசோக் பட் பல உறுப்பு செயலிழப்பு காரணமாக இறந்தார், அங்கு அவர் கிட்டத்தட்ட 3 வாரங்களாக இதய பிரச்சினைக்கு சிகிச்சை பெற்று வந்தார்.

குறிப்புகள்
-----------

1. ↑  "Veteran Parliamentarian and Revolutionary". *legislativebodiesinindia.nic.in*. 13 February 2010 அன்று மூலம் பரணிடப்பட்டது. 2010-09-30 அன்று பார்க்கப்பட்டது.
2. ↑  "Ashok Bhatt passes away". *DeshGujarat.com*. 2 October 2010 அன்று மூலம் பரணிடப்பட்டது. 2010-09-29 அன்று பார்க்கப்பட்டது.
**நவல்ராய் மணிக்கூண்டு கோபுரம், ஐதராபாத்து** *(Navalrai Clock Tower, Hyderabad)* பாக்கித்தான் நாட்டின் சிந்து மாகாணத்தின் தலைநகரமான ஐதராபாத்தில் அமைந்துள்ளது. காண்டா கர், சந்தை மணிக்கூண்டு கோபுரம் என்ற பெயர்களாலும் இது அழைக்கப்படுகிறது.

வரலாறு
------

நவல்ராய் மணிக்கூண்டு கோபுரம், ஐதராபாத்து, பாக்கித்தான்
நவல்ராய் மணிக்கூண்டு கோபுரம் 1914 ஆம் ஆண்டு இராபாத்தில் மீன் மற்றும் இறைச்சி சந்தையுடன் கட்டப்பட்டது. அப்போது இப்பகுதியில் பணியிலிருந்த ஆட்சியரின் பெயர் இம்மணிகூண்டுக்கு சூட்டப்பட்டது. சர் ராவ் பகதூர் திவான் சந்த் தயாராம் தலைவராக இருந்தபோது ஐதராபாத்து மாநகராட்சி ஆணையம் இந்த கோபுரத்தை கட்டியது. பி.சி ததானி என்பவரால் கட்டிடம் வடிவமைக்கப்பட்டது. கட்டுமானத்தின் போது பயன்படுத்தப்பட்ட கற்கள் தில்லியிலிருந்து இருந்து இறக்குமதி செய்யப்பட்டன.

1990 ஆம் ஆண்டுகளில் கோபுரமும் அதன் மண்டபங்களும் புதுப்பிக்கப்பட்டன.

மேற்கோள்கள்
-----------

1. 1 2 3 4  "Shadows of the past | Footloose | thenews.com.pk". *The News International*.
2. 1 2 3  Hafeez, Akhtar (September 24, 2020). "A Tale of Two Clock Towers". *The Friday Times*.
3. ↑  "Navalrai Clock Tower, Hyderabad".
**ரோகிணி**, அகிலனின் வேங்கையின் மைந்தன் புதினத்தின் இரு கதாநாயகியருள் ஒருத்தி. இவள், ஈழத்து அரசன் ஐந்தாம் மகிந்தனின் மகளாக இக்கதையின் ஆசிரியரால் உருவாக்கப்பட்டுள்ள கதாபாத்திரம். இராஜேந்திர சோழன், பாண்டிய நாட்டு முடியை மீட்டு வென்ற ஈழத்துப் போரில் ஈழத்து அரசனையும் அவனது குடும்பத்தையும் சிறைப்பிடித்து சோழநாட்டிற்கு அழைத்து வந்ததாக வரலாறு கூறுகிறது. இப்புதினத்தில் அப்போரிலும் அதற்குப் பின்னும் இச்சோழமன்னரின் பல வெற்றிகளில் முக்கிய பங்குபெறும் கொடும்பாளூர் குல இளவல் இளங்கோ நாயகனாகவும் அவனிடம் தன் மனதைப் பறிகொடுத்த ஈழத்து இளவரசியாக ரோகிணியும் காட்டப்பட்டுள்ளனர்.

தங்கள் எதிரி நாட்டு இளவரசனான இளங்கோவிடம் அன்பு தோன்றிய ஆரம்பக் கட்டத்திலிருந்து கதையின் சில இறுதி அத்தியாயங்களுக்கு முன்வரை, ரோகிணி இருவகையான குணங்களை வெளிப்படுத்தும் பெண்ணாக உள்ளாள். தன் பிறந்த நாடு மற்றும் குடும்பத்தினரிடம் கொண்ட அளவற்ற பாசத்தை உதறமுடியாமலும் தன்னையறியாமலே இளங்கோவின் வசப்பட்டுவிட்ட தன் மனதை மீட்க முடியாமலும் மனப்போராட்டங்களுக்கு உள்ளாகிறாள். இதனால் ஒரு சமயம் இளங்கோவிடம் பாடி ஆடி மகிழும் இவள் அவன் ஈழநாட்டின் மீதான போர்ச் செயல்களில் ஈடுபடும்போது கோபங்கொண்டு தன் வார்த்தைகளாலும் செயல்களாலும் அவனைக் காயப்படுத்துகிறாள். இப்போராட்டத்திலிருந்து அவள் மீளும்விதம் கதையின் முக்கிய முடிச்சுகளுடன் இணைக்கப்பட்டுச் சுவையாகக் சொல்லப்பட்டுள்ளது. வாசிப்போரின் மனதைக் கவரும் கதாபாத்திரங்களில் ரோகிணியும் ஒன்றாகும்.
**துளுவ எப்பார்கள்** (*Tuluva Hebbars*) என்பவர்கள் இந்தியாவின் கர்நாடகாவைச் சேர்ந்த துளு மொழி பேசும் பிராமண சமூகமாகும். "எப்பa" என்ற பெயர் கன்னடத்திலிருந்து வந்தது.

தோற்றம்
-------

இந்தச் சமூகம் முதலில் கர்நாடகாவின் தென் கன்னட மாவட்டம் மாவட்டத்தின் புத்தூர் என்ற ஊரைச் சேர்ந்தது. இவர்களின் தாய்மொழி இந்தியாவின் திராவிட மொழிகளில் ஒன்றான துளு ஆகும். இந்தச் சமூகத்தைச் சேர்ந்தவர்களுக்கு மருத்துவம், பொறியியல், சட்டம் மற்றும் நிதித் துறையில் நிறைய பிரதிநிதித்துவமும், குறிப்பிடத்தக்க படைப்புகளும் உள்ளன. இவர்கள் ஸ்தானிகா பிராமணர்களுடன் நெருங்கிய தொடர்புடையவர்கள். கொல்லூரைச் சேர்ந்த இவர்கள் கபினாலேக்கு குடிபெயர்ந்து பின்னர் தென் கன்னடத்தின் பிற பகுதிகளுக்கும் பரவினர் என்று சிலர் கருதுகின்றனர்.

நிலை
----

இவர்கள் கிராம அதிகாரிகளாகவும், அமைச்சர்களாகவும், நிதி ஆலோசகர்களாகவும் இருந்துள்ளனர். மேலும் இவர்களில் பலர் கேரளா மற்றும் கர்நாடக கோவில்களில் வழிபாடு செய்கிறார்கள். இவர்களில் சிலர் வேளாண்மையிலும், பாம்பு கடிக்கு சிகிச்சையிலும் ஈடுபட்டுள்ளனர். சில குடும்பங்கள் ஆயுர்வேத மருத்துவத்தில் ஈடுபட்டுள்ளன. இவர்களில் சிலர் நிருத்தத்திலும் ஈடுபட்டனர்

குறிப்பிடத்தக்கவர்கள்
---------------------

சமீபத்திய காலங்களில், மும்பையில் வசிக்கும் இவர்களில் பெரும்ம்பாலானவர்கள் உடுப்பி மாவட்டத்தில் கட்டிங்கேரி கிராமத்தைச் சேர்ந்தவர்கள். மும்பையின் அசல் உடுப்பி உணவக உரிமையாளரான கே. கிருட்டிணா எப்பார், கே. சீனிவாச எப்பர், சங்கர்நாராயணன் எப்பர், கர்நாடக தேசிய தொழில்நுட்ப நிறுவனத்தில் கற்பித்த மரியாதைக்குரிய பொறியியலாளரும், பேராசிரியருமான கே.எம். எப்பார் போன்றவர்கள் இவர்களில் குறிப்பிடத்தக்கவர்களாவர்.

வேதம்
-----

இவர்கள் சாம வேதத்தைச் சேர்ந்தவர்கள், சாம வேதத்தை ஓதுகிறார்கள்.
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**துளுவ மரபு** விஜயநகரப் பேரரசை ஆண்ட மூன்றாவது அரசமரபு ஆகும். இவர்கள் தொடக்கத்தில் கர்நாடகத்தின் கரையோரப் பகுதிகளில் குடித்தலைவர்களாக இருந்தனர். இம் மரபினர் ஆண்ட காலத்திலேயே விஜயநகரப் பேரரசு அதன் உச்சநிலையை எய்தியது. இவரது ஆட்சிக்காலம் கி.பி. 1491 முதல் 1570 ஆம் ஆண்டு வரை ஆகும்.இக் காலப்பகுதியில் ஐந்து பேரரசர்கள் ஆண்டனர். இவர்களில் கிருஷ்ணதேவராயன் மிகவும் புகழ் பெற்றவர். இவர்களும் தமக்கு முன்னிருந்தவர்களைப் போலவே ஏறத்தாழத் தென்னிந்தியா முழுவதையுமே தமது ஆட்சிக்கு உட்படுத்தியிருந்தனர். கிருஷ்ண தேவ ராயர் காலத்திலும் அச்சுத ராயர் காலத்திலும் பேரரசு அதன் மிகப் பெரிய அளவை எட்டியது. இவர்கள் பேரரசின் பல்வேறு பகுதிகளுக்கும் பயணம் செய்து ஆளுனர்கள், தலைவர்கள் ஆகியோருடனான தொடர்புகளை வலுப்படுத்தியதுடன், ஆங்காங்கே இருந்த புகழ் பெற்ற கோயில்களுக்கும் நன்கொடைகளை வழங்கினர்.

இக் காலத்திலே பேரரசு நிர்வாகம் தொடர்பில் சில குறிப்பிடத்தக்க மாற்றங்கள் ஏற்பட்டன. கிழக்கு மலைப்பகுதிகளைச் சேர்ந்த போர்மறவர்களான நாயக்கர்கள் பேரரசின் தமிழ்நாட்டுப் பகுதிகளில் ஆளுநர்களாக நியமிக்கப்பட்டனர். பாளையக்காரர் என அழைக்கப்பட்ட இவர்கள் பேரரசு சார்பில் தங்கள் பகுதிகளில் வரிகளை அறவிட்டனர். போர்க் காலங்களில் பேரரசுக்கு வேண்டிய வீரர்களையும், விலங்குகளையும் வழங்குவதும் இவர்கள் பணியாகும்.

மேற்கோள்கள்
-----------

1. ↑  Vijayanagara and Bamini Kingdom - Chapter 9 - Page 2.38-
2. ↑  Vijayanagar Empire: Tuluva Dynasty
**உம்பெர்த்தோ எக்கோ** (*Umberto Eco*, சனவரி 5, 1932 - பெப்ரவரி 19, 2016) ஓர் இத்தாலிய குறியியலாளர், ஐரோப்பிய இடைக்கால ஆர்வலர், மெய்யியலாளர், இலக்கிய விமர்சகர் மற்றும் எழுத்தாளர்.

இத்தாலியின் தூரின் பல்கலைக்கழகத்தில் ஐரோப்பிய இடைக்கால மெய்யியல் மற்றும் இலக்கியத்தில் முதுகலைப்பட்டம் பெற்ற எக்கோ, அதே பல்கலைக்கழகத்தில் விரிவுரையாளராகப் (1956-64) பணியாற்றினார். இக்காலகட்டத்தில் இத்தாலியின் தேசிய அலைபரப்பு ஊடக நிறுவனத்தில் பண்பாட்டு ஆசிரியராகவும், இத்தாலிய இராணுவத்திலும் பணியாற்றியுள்ளார். பின்னர் மிலான் நகரின் போம்பியானி பதிப்பகத்தின் அபுனைவு (non-fiction) பிரிவின் ஆசிரியராகவும் பணியாற்றினார். இக்காலகட்டத்தில் தான் குறியியல் பற்றி சிந்திக்கத் தொட்ங்கினார். இத்துறையின் முன்னோடிகளில் ஒருவராகக் கருதப்படுகிறார். ஹார்வார்ட் உட்பட பல பல்கலைக்கழகங்களில் பேராசிரியராகப் பணிபுரிந்துள்ள எக்கோ தற்போது போலோன்யா பல்கலைக்கழகத்தின் கலைத்துறைத் தலைவராகப் பணியாற்றினார்.

1956ல் அவரது முதல் புத்தகம் *இல் பிராப்ளேமா எஸ்தெடிகோ இன் சான் தொமாஸ்கோ (Il problema estetico in San Tommaso)* வெளியானது. குறியியல் பற்றியும் இடைக்காலத்தைப் பற்றியும் பல முக்கிய ஆய்வுக் கட்டுரைகளை எக்கோ எழுதியிருந்தாலும், 1980ல் வெளியான *இல் நொம் டெல்ல ரோசா* (*Il nome della rosa*, ஆங்கிலம்: The Name of the Rose) என்ற புதினமே அவருக்கு உலகப்புகழ் பெற்றுத்தந்தது. வரலாற்றுப் புனைவு, இடைக்கால மெய்யியல், இறையியல், துப்பறிவுப் புனைவு என பல பாணிகளின் கூறுகளைக் கொண்டிருக்கும் இப்புதினம், பல மொழிகளில் மொழிபெயர்க்கப்பட்டு, திரைப்படங்களாகவும் எடுக்கப்பட்டுள்ளது. இப்புத்தகத்தின் வெற்றிக்குப் பின்னர் எக்கோ உலகெங்கும் அறியப்படுகிறார்.

குறிப்பிடத்தக்க புதினங்கள்
--------------------------

* *இல் நொம் டெல்ல ரோசா* (*Il nome della rosa*; The Name of the Rose)
* *இல் பெண்டோலோ டி ஃபூகால்ட்* (*Il pendolo di Foucault*; Foucault's Pendulum)
* *லிசொலா டெல் கியொர்னா பிரைமா* (*L'isola del giorno prima*; The Island of the Day Before)
* *பாடோலினோ* (*Baudolino*; Baudolino)
* *லா மிஸ்டீரியோசா ஃபியாம்மா டெல்லா ரெஜினா லொனா* (*La misteriosa fiamma della regina Loana*; The Mysterious Flame of Queen Loana)
* *இல் சிமிடெரொ டி பிராகா* (*Il cimitero di Praga*; The cemetery in Prague)

வெளி இணைப்புகள்
---------------

* அதிகாரப்பூர்வ இணையதளம்
* உம்பெர்த்தோ எக்கோ ஐ.எம்.டி.பி இணையத்தளத்தில்



1. ↑  "È morto lo scrittore Umberto Eco". *Corriere Della Sera Online* (italian). 19 February 2016. 19 February 2016 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link)